LAOAG CITY - Kiniddaw ni Gov. Imee Marcos ti tulong ni Father Danilo Laeda tapno bumallaet iti susik ti dua a pamilya idiay Brgy Turod, Badoc, Ilocos Norte a maipagarup nga agtultuloy nga agbinbinnales.
Mamati ti gobernador nga uray wan ditoy Ilocos Norte iti agdama ti nadakamat a padi ket dakkel ti maaramidan na gapu ta agkakalugaran da.
Daytoy ket adda pakainaigan na iti agtultuloy a maipagarup a panagbinbinnales ti pamilya ti napapatay a barangay chairman a ni Amor Taclay ken ti pamilya ti agdama a barangay chairman a ni John Raneses.
Maipalagip a kalpasan a napapatay ni Taclay ket simmaruno ti pannakapapatay dagiti kameng ti pamilya Raneses nupay addan dagiti naipilaan ti kaso.
Segun ken ni Marcos, masapul a makapagkapyan dagiti dua a grupo ken mapagsasaritaan a naimbag dagiti isyu iti nagbaetan dagitoy tapno saanen a maulit pay ti nasao nga insidente.
Innayon ti gobernador a ti panagibales ket saan a solusyon iti pananggun-ud ti hustisya.
ilo_Latn ilo_Latn ilo_Latn ilo_Latn ilo_Latn ilo_Latn